# **Referat af møde i handicaprådet den 14. marts 2023 på Hjælpemiddelcentret Aarhus Kommune**

Deltagere: Handicaprådet + Kathrine Maltha Borup, Dorte Witt, Tenna Korsbæk, Ivan Kjær Lauridsen, Inger Oddershede, Birthe Lind Jacobsen og Simon Gråkjær

Afbud fra: Trine Buus Carlsen og Lars Pedersen

1. **Velkommen og program**

Finn bød velkommen til dette alternative møde i rådet, hvor der for alvor tages hul på temaet om hjælpemidler og velfærdsteknologi.

1. **Rundvisning**

Herefter viste Simon Gråkjær, leder af hjælpemiddelcentret, rundt på centret. Her så rådet de mange forskellige hjælpemidler, herunder f.eks. kvik-skranke og vaskemaskiner til de brugte hjælpemidler.

1. **Oplæg om hjælpemidler**

Simon førte herefter rådet gennem ”hjælpemidlernes vej gennem systemet” (Simons oplæg er vedlagt), via et oplæg herom, suppleret af Kathrine, Dorte og Inger.

Der var flere input og spørgsmål fra rådet til indlægget. Der blev bl.a. stillet spørgsmålstegn ved:

1. Magistratsstyret og den til tider ufleksible måde, som hjælpemidlerne og håndteringen heraf bliver organiseret på, de forskellige afdelinger i mellem.
2. Visitationen og mulighederne for hjælpemidler. Herunder hensynet til forskellige handicapgrupper heri – bl.a. borgere med kognitive handicap.
3. **Oplæg om velfærdsteknologiens Hus**

Under/efter aftensmaden fik handicaprådet en speed talk af Ivan Kjær Lauridsen (suppleret af Tenna) om overvejelserne og planerne om Velfærdsteknologiens Hus i Skejby. Rådet ser frem til at planerne bliver virkeliggjort.

1. **Ordinært møde**

Årsberetning for Handicaprådet 2022. Handicaprådet tog årsberetningen til efterretning. Den bliver som udgangspunkt offentliggjort på hjemmesiden og politikerne i Byrådet får årsberetningen tilsendt.

1. **Evaluering af dagens møde**

Der var stor ros til dagens møde – og til oplægsholderne. Finn afsluttede med at bemærke, at rådet i løbet af året vender tilbage til temaet om hjælpemidler og velfærdsteknologi. Næste møde i rådet bliver et Teams-møde i april.

1. **Eventuelt**

Ikke drøftet